open-index/open-wikipedia-markdown huggingface dataset:
El Diablo av Élena Tsagrinoú

**«El Diablo»** (spansk for 'djevelen') er ein popsong frå 2021 med den greske songaren Élena Tsagrinoú. Songen vart utgjeven 28. februar 2021 av Panik Records, og han er skriven av , ,  og . Songen var det kypriotiske bidraget i Eurovision Song Contest 2021 i Rotterdam i Nederland. Etter utgjevinga fekk songen kritikk frå religiøst hald på Kypros, som meinte teksta var støytande og lovprising av djevelen. Songen var blant favorittane før Eurovision Song Contest var halden, men enda til slutt på 16. plass i finalen i Rotterdam.

## Om songen
«El Diablo» vart vald av den kypriotiske kringkastaren Cyprus Broadcasting Corporation (CyBC) til det kypriotiske bidraget til Eurovision Song Contest i 2021. Den er skriven av låtskrivarteamet Jimmy «Joker» Thornfeldt, Laurell Barkar, Oxa og Thomas Stengaard. Låtskrivarane uttala at låten og tittelen handla om å «forelska seg i nokon som er like ille som djevelen».

Songtittelen vart offentleggjord 25. november 2020, medan songen vart utgjeven for strøyming og digital nedlasting 28. februar 2021. Musikkvideoen til songen vart sloppen same dag og vart spela inn i Athen.

## Religiøs kritikk mot songen
Då songen vart utgjeven, mottok CyBC ei rekkje truande telefonsamtalar, og over 11 000 skreiv under på ein underskriftskampanje mot songen på Avaaz. Kampanjen kravde at Kypros trekte «El Diablo» frå tevlinga. Særleg var tittelen på songen og strofen «I fell in love/ I fell in love/ I gave my heart to El diablo» som vekte harme, og Den ortodokse kyrkja på Kypros meinte songen var støytande, respektlaus og ikkje-representativ for landet. Songen fekk full støtte frå CyBC, regjeringa og fleirtalet av folkesetnaden på Kypros. Regjeringa avviste òg alle krav frå religiøse og konservative grupper, og uttala at ho respekterte åndelige rettar og dessutan retten til fri kunstnarisk utøving og uttrykk.

## Listeplasseringar
}
|13
|-
! scope="row" |Storbritannia (UK Vert singla)
|86
|-
! scope="row" |Sverige (Sverigetopplistan)
|20
|}

## Eurovision Song Contest

### Intern utveljing
I november 2020 kunngjorde Cyprus Broadcasting Corporation (CyBC) at dei hadde valt den greske songaren Élena Tsagrinoú til å representere Kypros i Eurovision Song Contest 2021 med songen «El Diablo».  Før detta hadde Tsagrinoú sjølv kalla Eurovision Song Contest for ein institusjon som ho hadde følgd med på i årevis. Ho la til at om den rette songen vart funnen, ville ho sjå på det som ei ære og glede å delta i Eurovision Song Contest.

### I Rotterdam
Den 65. utgåva av Eurovision Song Contest fann stad i Rotterdam i Nederland og bestod av to semifinalar tysdag 18. mai og torsdag 20. mai 2021. «El Diablo» og Kypros deltok i den fyrste semifinalen. Der vart songen nummer seks og kvalifiserte seg til finalen i Rotterdam Ahoy laurdag 22. mai. Songen opna finalen og enda til slutt på ein 16. plass med 94 poeng.

## Referansar

**Denne artikkelen bygger på «[[:nb:El Diablo (sang)|El Diablo (sang)]]» frå ,  den 7. desember 2021.*
Grow av Jeangu Macrooy

**«Grow»** (norsk 'vekse' eller 'veks') er ein sjølvbiografisk song frå 2020 av den surinamsk-nederlandske songaren og låtskrivaren Jeangu Macrooy. Songen vart utgjeven 4. mars 2020, og skulle ha representert Nederland i Eurovision Song Contest 2020, men 18. mars 2020 avlyste EBU Eurovision Song cONTEST på grunn av koronaviruspandemien i Europa vinteren 2020.

## Om songen
«Grow» er komponert og framført av musikaren Jeangu Macrooy. Manageren hans, den nederlandske musikaren og produsenten Pieter «Perquisite» Perquin, står bak arrangementet og instrumenta i songen.

Macrooy er frå Surinam, men har budd i Nederland i ei årrekkje, og har vorte ein kjend person i landets musikkliv. Han omtalar «Grow» som ein sjølvbiografisk song, og seier at han skreiv han i ein «mørk periode». Songen har engelsk tekst og er ei personleg historie om å verta eldre, og jakta på å finne seg sjølv. Han handlar vidare om å verta eldre og innsjå at det ikkje finst nokon klappa og klar veg til lukke – og at livet er ein serie med opp- og nedturar, noko som til slutt gjer at ein veks.

## Eurovision Song Contest
«Grow» skulle representere Nederland på heimebane i Eurovision Song Contest 2020, etter at den nederlandske kringkastaren AVROTROS internt valde Jeangu Macrooy til å representere landet i tevlinga. Som vertsnasjon var Nederland automatisk kvalifisert til finalen i Rotterdam Ahoy laurdag 16. mai 2020. Men på grunn av koronavirusutbrotet i Europa vinteren 2020 vedtok EBU å avlyse Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen covid-19. Macrooy fekk i staden delta i Eurovision Song Contest 2021, men med songen «Birth of a New Age».

## Musikkvideo
Den offisielle musikkvideoen til «Grow» er regissert av Joe Roberts, og vart i likskap med låten sloppen 4. mars 2020.

## Listeplasseringar

## Utgjevingshistorikk

## Referansar

**Denne artikkelen bygger på «[[:nb:Grow (Jeangu Macrooy-sang)|Grow (Jeangu Macrooy-sang)]]» frå ,  den 8. desember 2021.*
Lake County i Minnesota

**Lake county** er eit fylke nordaust i den USA-amerikanske delstaten Minnesota. Det totale arealet til fylket er 7746 km², 2280 km² er dekt av vatn. I kring 10&nbsp;900 menneske bur i fylket. Fylkesadministrasjonen held til i småbyen Two Harbors.

Fylket, som ligg på nordvestbreidda av Øvresjøen og i nord grensar til Ontario-provinsen i Canada,  
vart grunnlagt i 1856. Ved folketeljinga 2000 vart 22,3&nbsp;% av ibuarane registrert som norskætta, 17,8&nbsp;% tyskætta, 14,3&nbsp;% svenskætta, 8,4&nbsp;% finskætta, 6,3&nbsp;% irskætta 5,4&nbsp;% engelskætta.

## Kjelder

**Denne artikkelen bygger på «[[:en:Lake County, Minnesota|Lake County, Minnesota]]» frå ,  den 8. desember 2021.*
Tout l’Univers

**«Tout l‘Univers»** (norsk omsetjing 'heile universet') er ein franskspråkleg popballade som vert framført av den sveitsiske songaren Gjon's Tears. Songen vart utgjeven 10. mars 2021 og er komponert av artisten sjølv, saman med Xavier Michel, Wouter Hardy og Nina Sampermans. «Tout l‘Univers» var det sveitsiske bidraget i Eurovision Song Contest 2021 i Rotterdam i Nederland, der han enda på tredjeplass. Låten vart vald gjennom ei lukka juryvurdering i regi av den sveitsiske kringkastaren SRG SSR.

## Om songen
Melodien er komponert av den sveitsiske songaren Gjon Muharremaj, kjend under artistnamnet Gjon's Tears. Han har albansk bakgrunn; faren er kosovoalbaner, medan mora er frå den albanske hovudstaden Tirana. Muharremaj skreiv songen saman med Xavier Michel, Wouter Hardy og Nina Sampermans under ein sveitsisk låtskrivarleir, og det er han sjølv som framfører den.

Songen har fransk tekst, og tittelen tyder *heile universet*. Ser ein bort frå 2020, er «Tout l'Univers» det fyrste franskspråklege bidraget til Sveits i tevlinga på elleve år – etter at Michael von der Heide song «Il pleut de l'or» i 2010.

### Eurovision Song Contest
Gjon's Tears skulle ha representert Sveits i Eurovision Song Contest 2020 med songen «Répondez-moi». Men tevlinga vart avlyst på grunn av koronaviruspandemien, og den sveitsiske kringkastaren SRG SSR vedtok at Gjon's Tears i staden skulle få representere landet i Eurovision Song Contest i 2021. 

Vinteren 2020–21 presenterte artisten fleire ulike songar for ei jurygruppe på 100 personar, i tillegg til ein ekspertjury. «Tout l'Univers» fekk flest røyster frå dei to juryane og vart dimed det sveitsiske bidraget til Eurovision Song Contest 2021.

«Tout l‘Univers» var eitt av 17 bidrag i den andre semifinalen i Rotterdam Ahoy i Nederland torsdag 20. mai. Der vann songen semifinalen og kvalifiserte seg til finalen laurdag 22. mai. «Tout l'Univers» var det ellevte bidraget på scena under finalen. Songen vann juryavrøystinga, men vart nummer seks i telefonavrøystinga og enda til slutt på ein tredjeplass med 432 poeng samla. Dette var den beste plasseringa til Sveits i Eurovision Song Contest sidan 1993.

## Listeplasseringar

## Utgjevingshistorikk

## Kjelder

**Denne artikkelen bygger på «[[:nb:Tout l’Univers|Tout l’Univers]]» frå ,  den 8. desember 2021.*
My Last Breath

**«My Last Breath»** (norsk 'mitt siste andedrag') er ein britisk popsong frå 2020 med James Newman. Låten skulle ha vore det britiske bidraget i Eurovision Song Contest 2020 i Rotterdam i Nederland, men tevlinga vart avlyst på grunn av koronavirusutbrotet i Europa vinteren 2020. Newman har skrive songen saman med Ed Drewett, Adam Argyle og Iain James, og han vart utgjeven 27. februar 2020.

## Om songen
Newman skreiv songen saman med låtskrivarkompisane Ed Drewett, Adam Argyle og Iain James. Sistnemnde skreiv òg vinnarsongen i Eurovision Song Contest 2011, «Running Scared» med Ell & Nikki frå Aserbajdsjan. Inspirasjonen til «My Last Breath» fekk dei etter å ha sett ein dokumentar om ein dykkar i Nordsjøen som vart redda etter å ha kome bort frå resten av dykkarlaget sitt. «Det fekk oss til å tenkje over kva du kan vere villig til å gjere for andre menneske», sa Newman i eit intervju med BBC.

«My Last Breath» vart skriven i Skottland i januar 2019, medan dei oppheldt seg nær ein loch. Kvar dag isbada dei i den iskalde innsjøen. Musikkvideoen til songen reflekterer dette, i og med at den nederlandske isbadaren Wim Hof er med i videoen. 

I 2019 samarbeidde plateselskapet til Newman BMG med kringkastaren BBC om å finne ein passande låt og artist til å representere Storbritannia i Eurovision Song Contest 2020. BMG føreslo Newman, og etter ein liten tenkjepause sa han ja, fordi Eurovision Song Contest er ei «feiring av musikken».

«My Last Breath» vart offentleggjord i ei morgonsending på BBC Radio 1 torsdag 27. februar 2020. Songen vart òg utgjeven for digital nedlasting og strøyming same dag. I intervjuet sa Newman at han visste at denne songen var den rette for tevlinga: «Eg berre elska enkelheita og den universelle bodskapen i songen».

## Eurovision Song Contest
«My Last Breath» skulle ha representert Storbritannia i Eurovision Song Contest 2020, etter at den britiske kringkastaren BBC internt valde James Newman til å representere nasjonen. Som eitt av dei fem store landa i tevlinga, var Storbritannia direktekvalifisert til finalen i Rotterdam i Nederland laurdag 16. mai 2020. På grunn av koronavirusutbrotet i Europa vinteren 2020 vedtok EBU å avlysa Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen COVID-19. Songen fekk dimed aldri delteke i Eurovision Song Contest. 

## Mottaking
«My Last Breath» fekk blanda mottaking frå både fans og presse i Storbritannia. Musikkmeldaren Louis Staples i avisa *[[The Independent]]* kommenterte syrleg at songen er det som skjer om ein «kunstskinnjakke frå River Island, ein *X Factor*-vinnarsong og din onkels midtlivskrise fekk eit barn saman». BBC-meldaren Mark Savage var langt meir positiv, og kommenterte på sedvanleg tørt britisk vis etter at låten vart spelt på BBCs morgonprogram: «Der var han, inneklemd mellom låtar av Harry Styles og Dua Lipa, og … det høyrdest ikkje ut som om programmet hadde vorte hacka.»

## Utgjevingshistorikk

## Referansar

**Denne artikkelen bygger på «[[:nb:My Last Breath|My Last Breath]]» frå ,  den 9. desember 2021.*
Stjernekamp (sesong 10)

**Den tiande sesongen av ''[[Stjernekamp]]*** hadde premiere på [[NRK1]] laurdag 28. august 2021. Programleiar for *Stjernekamp* var [[Kåre Magnus Bergh]]. Ekspertpanelet bestod av [[Mona B. Riise]] og to ekspertar innan sjangeren til kvar episode.

[[Bjørn Tomren]] vann den tiande sesongen av *Stjernekamp* framfor [[Alexandra Rotan]].

==Deltakarar==





== Veke for veke ==
=== Veke 1: Eigen sjanger ===
* Gjestedommarar: [[Sandra Lyng]] og [[Tshawe Baqwa]]



=== Veke 2: Stadionrock ===
* Gjestedommarar: [[Ida Maria]] og [[Alex Rosén]]



=== Veke 3: Norsk på norsk ===
* Gjestedommarar: [[Maria Mena]] og [[Christine Dancke]]



=== Veke 4: Opera ===
* Gjestedommarar: [[Solveig Kringlebotn]] og [[Rein Alexander]]



=== Veke 5: Country ===
* Gjestedommarar: [[Kurt Nilsen]] og [[Hanne Sørvaag]]



=== Veke 6: Hiphop og Eurovision ===
* Gjestedommarar: [[Son of Light|André «Son of Light» Hadland]], [[Jørgen Nordeng]], [[Marte Stokstad]] og [[Andreas Haukeland|Andreas «TIX» Haukeland]]



==== Gruppeframsyning: Eurovision ====


=== Veke 7: Latinopop og visesong ===
* Gjestedommarar: Nermin Harambasic og [[Trygve Skaug]]



=== Veke 8: Joik og duett ===
* Gjestedommarar: [[Agnete Johnsen|Agnete Saba]] og [[Emil Karlsen|Emil Kárlsen]]



=== Veke 9: Storband og musikal ===
* Gjestedommarar: [[Odd René Andersen]] og [[Henriette Steenstrup]]



=== Veke 10: Finale ===
* Gjestedommarar: [[Ingeborg Heldal]] og [[Knut Marius Djupvik]]
Låtane finalistane måtte synge, var ein låt frå eige repertoar og ein valgfri låt.



== Kjelder ==


**Denne artikkelen bygger på «Stjernekamp (sesong 10)» frå ,  den 9. desember 2021.''  

## Bakgrunnstoff
* Stjernekamp (sesong 10) på NRK TV
Sopranklarinett

**Sopranklarinetten** er ein klarinett som vanlegvis er stemd i A eller B. I den norske korpsrørsla brukar ein utelukkande klarinetten i B, men i kammermusikk, solorepertoar og orkestermusikk kan klarinetten òg vera stemd i A. Det er som regel tonearten som avgjer kva for type sopranklarinett ein brukar, A-klarinett til krysstoneartar og B-klarinett til B-toneartar.

## Kjelder

**Denne artikkelen bygger på «[[:nb:Sopranklarinett|Sopranklarinett]]» frå ,  den 9. desember 2021.*
Verdscupen i alpine greiner 2004/Kvinner

**Verdscupen i alpine greiner for kvinner i 2004**-sesongen tok til  25. oktober 2003 i Sölden i Austerrike og vart avslutta 14. mars 2004 i Sestriere i Italia. Turneringa omfatta 35 renn. Tevlingane fordelte seg på 10 slalåmrenn, 8 storslalåmrenn, 8 super-g-renn og 9 utforrenn.

Anja Pärson frå Sverige vann 11 renn og sikra seg den største FIS-premien. På andreplass kom Renate Götschl frå Austerrike, medan tyske Maria Riesch kneip tredjeplassen.

## Samanlagt

### Slalåm

### Storslalåm

### Super-g

### Utfor

## Kjelder

**Denne artikkelen bygger på «[[:de:Alpiner Skiweltcup 2003/04|Alpiner Skiweltcup 2003/04]]» frå ,  den 9. desember 2021.*
Lahr/Schwarzwald

**Lahr/Schwarzwald** er ein by og kommune med 47&nbsp;000 ibuarar sørvest i delstaten Baden-Württemberg i Tyskland. Byen ligg 170 meter over havet ved elva Schutter. Franske Strasbourg, som ligg 40 km nordvest om Lahr, er næraste store by.

Botanikaren Hans Ferdinand Linskens og spjutkastaren Christina Obergföll var/er frå Lahr.

## Kjelder

**Denne artikkelen bygger på «[[:de:Lahr/Schwarzwald|Lahr/Schwarzwald]]» frå ,  den 9. desember 2021.*  

## Bakgrunnsstoff

*
Stjernekamp (sesong 9)

**Den niande sesongen av ''[[Stjernekamp]]*** hadde premiere på [[NRK 1]] 29. august 2020. Programleiar for *Stjernekamp* var [[Kåre Magnus Bergh]]. Dommarpanelet bestod av [[Mona B. Riise]] og to ekspertar innan sjangeren til kvar episode.

[[Knut Marius Djupvik]] vann den niande sesongen av *Stjernekamp* framfor [[Sandra Lyng]].

==Deltakarar==





== Veke for veke ==
=== Veke 1: Eigen sjanger ===
* Gjestedommarar: [[Maria Mena]] og [[Stian Thorbjørnsen|Stian «Staysman» Thorbjørnsen]] 


=== Veke 2: Melodi Grand Prix ===
* Gjestedommarar: [[Hanne Krogh]] og [[Kevin Vågenes]]



=== Veke 3: Country ===
* Gjestedommarar: [[Kurt Nilsen]] og [[Malin Pettersen]]



=== Veke 4: Opera ===
* Gjestedommarar: [[Solveig Kringlebotn]] og [[Didrik Solli-Tangen]]



=== Veke 5: Norsk på norsk ===
* Gjestedommarare: [[Tuva Syvertsen]] og [[Christine Dancke]]



=== Veke 6: Hiphop og eurodance ===
* Gjestedommarare: [[Maria Karlsen|Maria «Lotus» Karlsen]], [[Jørgen Nordeng]], [[Gruppa Reset|Thomas Borgvang og Camilla Alvestad]]



==== Gruppeframføring ====

=== Veke 7: Storband og musikal ===
* Gjestedommarare: [[Odd René Andersen]] og [[Marion Ravn]]
 


=== Veke 8: Listepop og stadionrock ===
* Gjestedommarare: [[TIX|Andreas «TIX» Haukeland]] og [[Ida Maria]]
 


=== Veke 9: Disco og duett ===
* Gjestedommarare: [[Ulrikke Brandstorp]] og [[Silje Nymoen|Silya Nymoen]]
 


=== Veke 10: Finale ===
* Gjestedommarar: [[Maria Mena]] og [[Bilal Saab]]
Finalelåtane var ei ny framføring av ein låt frå eit tidlegare program, ein låt frå eige repertoar og eit fritt låtvalg.


== Kjelder ==


**Denne artikkelen bygger på «Stjernekamp (sesong 9)» frå ,  den 9. desember 2021.''  

## Bakgrunnsstoff
* Stjernekamp (sesong 9) på NRK TV
Amen av Ana Soklič

**«Amen»** er ein popballade frå 2021, utgjeven av den slovenske artisten Ana Soklič. Ho har skrive låten saman med Bojan Simončič, Žiga Pirnat og Charlie Mason. Låten hadde premiere 27. februar 2021 og var det slovenske bidraget i Eurovision Song Contest 2021 i Rotterdam i Nederland.

## Eurovision Song Contest
Etter å ha vunne den slovenske musikktevlinga *EMA 2020*, skulle Ana Soklič ha representert Slovenia i Eurovision Song Contest 2020 med låten «Voda». På grunn av koronaviruspandemien vart Eurovision Song Contest avlyst, og den slovenske allmennkringkastaren RTVSLO vedtok at Soklič skulle få representere landet i Eurovision Song Contest 2021.

Sommaren 2020 starta RTVSLO arbeidet med å finne bidraget til 2021. Til saman kom det inn 191 bidrag. Gjennom fleire avrøystingsrundar vedtok ein jury, saman med Ana Soklič, at songen «Amen» skulle vere det slovenske bidraget til Eurovision Song Contest 2021. «Amen» hadde premiere i ei spesialsending på RTVSLO laurdag 27. februar 2021.

### Eurovision Song Contest
«Amen» deltok i den fyrste semifinalen i Rotterdam Ahoy tysdag 18. mai 2021, der den fekk 44 poeng og vart nummer 13. Han vart dimed slått ut av Eurovision Song Contest sidan berre dei ti beste kvalifiserte seg til finalen laurdag 22. mai 2021. 

Songen var eit av to bidrag med same tittel i tevlinga; òg Austerrikes Vincent Bueno stilte med eit bidrag som heitte «Amen». Heller ikkje den låten kvalifiserte seg til finalen.

## Kjelder

**Denne artikkelen bygger på «[[:nb:Amen (Ana Soklič-sang)|Amen (Ana Soklič-sang)]]» frå ,  den 10. desember 2021.*
Violent Thing

**«Violent Thing»** (norsk 'valdeleg' eller 'valdsam ting') er ein popsong frå 2020 som vert framført av den slovenske songaren Ben Dolic. Songen er skriven av Borislav Milanov, Peter St. James, Dag Lundberg, Jimmy Thorén og Connor Martin, og vart utgjeven 27. februar 2020. «Violent Thing» skulle vore det tyske bidrag i Eurovision Song Contest 2020 i Rotterdam i Nederland, men tevlinga vart avlyst for å hindre spreiinga av koronaviruset. 

## Om songen
Etter at Tyskland kom nest sist med S!sters i Eurovision Song Contest 2019, valde dei tyske kringkastarane ARD og NDR å gå for ei intern utveljing i 2020. «Violent Thing» var blant bidraga som vart sende inn. Han var skriven av Borislav Milanov saman med låtskrivarlaget sitt Peter St. James, Dag Lundberg, Jimmy Thorén og Connor Martin.

To jurygrupper plukka ut «Violent Thing» til å representere Tyskland i Eurovision Song Contest 2020. Den eine jurygruppa bestod av hundre personar frå heile Tyskland, medan den andre jurygruppa var ei internasjonal jurygruppe med 20 profesjonelle musikarar. Begge jurygruppene evaluerte alle dei innsende bidraga og artistane. Artisten vart den slovenske popsongaren Ben Dolic, som fekk merksemd i Tyskland då han kom på andreplass i *The Voice of Germany* i 2018. Dolic sa i eit intervju at: «Å delta i Eurovision Song Contest for Tyskland var ein draum som gjekk i oppfylling for meg. Dette er staden der eg slo gjennom som profesjonell songar. Eg trur vi har den perfekte songen for Eurovision Song Contest, og eg skal gje alt eg har for Tyskland.»

Som eit av dei «fem store landa» var Tyskland direktekvalifisert til finalen i Rotterdam Ahoy i Nederland laurdag 16. mai 2020, men tevlinga vart avlyst på grunn av koronavirusutbrotet i Europa i 2020.

## Utgjevingshistorikk

## Referansar

**Denne artikkelen bygger på «[[:nb:Violent Thing|Violent Thing)]]» frå ,  den 9. desember 2021.*
Amen (fleirtyding)

**Amen** kan visa til:

* Amen, eit ord frå hebraisk og arabisk som blir brukt i dei abrahamtitiske religionane

* Amen i Nederland, ein landsby i Drenthe
* Namnet Amen, eit fornamn og etternamn

;Musikk
* artisten Amen, finsk rockemusikar
* musikgruppa Amen frå USA, eit amerikansk cross over-band
* musikgruppa Amen frå Peru, eit peruansk rockeband
* Amen Corner, eit britisk mods- og rockeband frå midten av 1960-talet

* Amen av Ana Soklič, song frå 2021
* Amen av Vincent Bueno, song frå 2021
;Salmar som:
* Amen! Jesus han skal råde
* Amen sjunge varje tunga!

;Anna
* Amon, ein gammal egyptisk gud
* TV-serien Amen, ein amerikansk TV-serie frå 1986–1991
* *[[Amen.]]*, ein tysk, rumensk og fransk film frå 2002
Amen av Vincent Bueno

**«Amen»** (hebraisk for 'det skal skje') er ein popballade frå 2021 som vert framført av den austerrikske musikaren Vincent Bueno. Songen vart utgjeven 10. mars 2021 og var det austerrikske bidraget til Eurovision Song Contest 2021 i Rotterdam i Nederland.

## Om songen
Låten vert framført av Vincent Bueno. Han vart vald internt av den austerrikske kringkastaren ORF til å representere Austerrike i Eurovision Song Contest 2020, men tevlinga vart avlyst på grunn av koronaviruspandemien. I staden vedtok ORF at Bueno skulle representerte landet i tevlinga i 2021. 

Tittelen til songen vart avsløra i februar 2021, og han vart gjeven ut 10. mars 2021. Bueno har jobba med eit internasjonal team av låtskrivarar for å skrive og produsere songen. Jonas Thander er hovudprodusent, og han har skrive den saman med Tobias Stuber og den britiske låtskrivaren Ashley Hicklin. Pele Loriano og Nikolaj Trybulec har vore med på produsentsida. Hicklin og Loriano var òg med på å skrive og produsere «Run with the Lions», som representerte Litauen i 2019.

«Amen» var ein av to songar med same tittel i Eurovision Song Contest 2021; også Slovenias Ana Soklič stilte med eit bidrag som heitte «Amen».

## Eurovision Song Contest
Austerrike vart trekt ut til å delta i den andre semifinalen av Eurovision Song Contest 2021. Semifinalen vart arrangert i Rotterdam Ahoy i Nederland torsdag 20. mai. Songen enda på 12.-plass av 17 bidrag i semifinalen og gjekk ikkje vidare til finalen laurdag 22. mai.

I Eurovision Song Contest var Marvin Dietmann kunstnarisk ansvarleg for framføringa og sceneshowet. Han stod bak Conchita Wursts sceneframsyning med «Rise Like a Phoenix» som vann Eurovision Song Contest i 2014.

## Utgjevingshistorikk

## Kjelder

**Denne artikkelen bygger på «[[:nb:Amen (Vincent Bueno-sang)|Amen (Vincent Bueno-sang)]]» frå ,  den 10. desember 2021.*
Kunstløp under Vinter-OL 1964

**Kunstløp under Vinter-OL 1964** vart avvikla i dagane frå 29. januar til 6. februar på isstadion i Innsbruck. 30 kvinner og 24 karar deltok i enkeltløpa, 17 par deltok i parløp. Dei norske deltakarane, Anne Karin Dehle og Berit Unn Johansen, enda på 28. og 30. plass.

### Kvinner





### Karar





### Parløp





## Kjelder

**Denne artikkelen bygger på «[[:de:Olympische Winterspiele 1964/Eiskunstlauf|Olympische Winterspiele 1964/Eiskunstlauf]]» frå ,  den 10. desember 2021.*
Houston County i Minnesota

**Houston County** er eit fylke lengst søraust i den USA-amerikanske delstaten Minnesota. Flatevidda til fylket er på 1473 km². I kring 19&nbsp;000 menneske bur i fylket. Fylkesadministrasjonen held til i småbyen Caledonia. Fylket grensar i aust til elva Mississippi, i sør til delstaten Iowa.

Fylket vart grunnlagt i 1854. Ved folketeljinga 2000 vart 43,1&nbsp;% av ibuarane registrert som tyskætta, 29,6&nbsp;% av norsk og 7,5&nbsp;% av irsk ætt.

## Kjelder

**Denne artikkelen bygger på «[[:en:Houston County (Minnesota)|Houston County (Minnesota)]]» frå ,  den 10. desember 2021.*  

## Bakgrunnsstoff

*
Alive av Vincent Bueno

**«Alive»** ('levande' eller 'i live') er ein song fra 2020 som vert framført av den austerrikske musikeren Vincent Bueno. Songen vart utgjeven 5. mars 2020 og skulle ha vore det austerrikske bidraget til Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

## Om songen
«Alive» vert framført av Bueno og vart vald internt av den austerrikske kringkastaren ORF til å representere Austerrike i Eurovision Song Contest. Artisten og tittelen på låten vart presentert av ORF i desember 2019, men «Alive» vart først sloppen 5. mars 2020. Songen er ein uptempo-låt og vart bygd opp av personlege emneknaggar som #vincentbueno, #alive, #fireshots og #hiddenheroes.

«Alive» handlar om å verta levande og fri ved å frigjera seg frå sitt eige ego.

## Eurovision Song Contest
I januar 2020 vart Austerrike trekt til å delta i fyrste halvdel av den andre semifinalen av Eurovision Song Contest. Semifinalen skulle ha vore arrangert i Rotterdam Ahoy i Nederland torsdag 14. mai. På grunn av koronavirusutbrotet i Europa vinteren 2020 såg EBU seg nøydd til å avlyse Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen COVID-19. Songen fekk dimed aldri delteke i Eurovision Song Contest.

## Musikkvideo
Ein musikkvideo til songen vart produsert av ATTIC Film på vegne av ORF-Enterprise Musikverlag i Wien. Musikkvideoen vart sloppen same dag som songen.

## Kjelder

**Denne artikkelen bygger på «[[:nb:Alive (Vincent Bueno-sang)|Alive (Vincent Bueno-sang)]]» frå ,  den 10. desember 2021.*
Cleopatra av Samira Efendi

**«Cleopatra»** er ein popsong frå 2020 med den aserbajdsjanske songaren Samira Efendi. Songen vart utgjeven 10. mars 2020 og skulle ha vore det aserbajdsjanske bidraget til Eurovision Song Contest 2020 i Rotterdam i Nederland, men tevlinga vart likevel avlyst på grunn av koronaviruspandemien i 2020. Songen er skriven av Luuk van Beers, Alan Roy Scott og Sarah Lake.

## Om songen
«Cleopatra» brukar tre tradisjonelle aserbajdsjanske instrument: ein oud (eit gitar-liknande strengeinstrument), ein balaban (blåseinstrument) og ein tek (eit strengeinstrument på UNESCO-lista over munnleg og immateriell kulturarv). Songen vart offentleggjord 10. mars 2020, og den vert framført av Samira Efendi. Songaren skildrar «Cleopatra» som ein song som handlar om å stole på seg sjølv og å stå opp for seg sjølv, også når ting vert vanskelege. Han skal òg feire alle kulturar og seksualitetar. «Det er ein song som er meint for å inspirera folk til å vere den dei er og vere stolte over seg sjølv – akkurat som Kleopatra var. Ho var ei dronning som gjekk gjennom kjærleik, sorg og svik, men ho stod opp for seg sjølv og vert no hugsa som eit ikon av styrke og feminitet», sa songaren då «Cleopatra» vart lansert.

## Eurovision Song Contest
«Cleopatra» skulle ha vore det aserbajdsjanske bidraget i Eurovision Song Contest 2020, etter at Samira Efendi vart vald internt til å representere landet av kringkastaren İctimai Televiziya (İTV). I januar 2020 heldt EBU ei loddtrekking der Aserbajdsjan vart trekt ut til å opptre i den fyrste semifinalen tysdag 12. mai 2020. På grunn av koronavirusutbrotet i Europa vinteren 2020 så EBU seg nøydt til å avlysa Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen COVID-19. Efendi fekk i staden delta i Eurovision Song Contest 2021, og deltok med songen «Mata Hari».

## Musikkvideo
Då låten vart lansert, vart det òg sloppe ein musikkvideo til «Cleopatra» på YouTube. Videoen vart spela inn i Gobustan nasjonalpark, sørvest for houvdstaden Baku.

## Referansar

**Denne artikkelen bygger på «[[:nb:Cleopatra (Samira Efendi-sang)|Cleopatra (Samira Efendi-sang)]]» frå ,  den 10. desember 2021.*
Move av The Mamas

**«Move»** er ein gospel-popsong frå 2020 med det svensk-amerikanske gruppa The Mamas. Songen vart fyrste gong framført 1. februar 2020 under den fyrste delfinalen i den svenske Melodifestivalen. Songen kvalifiserte seg til finalen i Stockholm 7. mars 2020, og vann til slutt heile tevlinga. Med sigeren skulle «Move» ha vore det svenske bidraget i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

## Om songen
«Move» er skriven av Melanie Wehbe, Patrik Jean og Herman Gardarfve, og vart skriven til gospel-soul-gruppa The Mamas. Gruppa kora på «Too Late for Love» med John Lundvik, som vann Melodifestivalen 2019 og til slutt vart nummer fem i Eurovision Song Contest same år.

I november 2019 offentleggjorde Sveriges Television at «Move» var blant dei 28 låtane som var plukka ut til Melodifestivalen 2020. Songen var det fyrste bidraget på scena i den fyrste delfinalen i Linköping laurdag 1. februar 2020. Der vann han delfinalen og kvalifiserte seg til finalen i Friends Arena i Stockholm laurdag 7. mars.

I finalen var «Move» det tredje bidraget ut på scena, og då juryavrøystinga var over, låg han likt med Dotter og «Bulletproof». I telefonavrøystinga fekk «Move» marginalt flest røyster og vann til slutt Melodifestivalen med berre eitt poeng over «Bulletproof». Med sigeren vart «Move» det svenske bidraget til Eurovision Song Contest.

«Move» skulle ha delteke i den fyrste semifinalen i Rotterdam Ahoy i Nederland tysdag 10. mai 2020. På grunn av koronavirusutbrotet i Europa vinteren 2020 såg EBU seg nøydt til å avlyse Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen covid-19. Songen fekk dermed aldri delteke i Eurovision Song Contest. 

## Listeplasseringar

## Kjelder

**Denne artikkelen bygger på «[[:nb:Move (The Mamas-sang)|Move (The Mamas-sang)]]» frå ,  den 10. desember 2021.*
Too Late for Love

**«Too Late for Love»** (norsk 'for seint for kjærleik') er ein svensk popsong frå 2019 med den svenske songaren John Lundvik. Han vart framført for fyrste gong under Melodifestivalen i 2019, der han kvalifiserte seg til finalen laurdag 9. mars 2019. Songen er den fyrste singelen til Lundvik sidan «My Turn» og nådde fyrsteplass på den svenske Sverigetopplistan i mars 2019. «Too Late for Love» vann til slutt Melodifestivalen og var det svenske bidraget i Eurovision Song Contest 2019 i Tel Aviv i  Israel, der han enda på femteplass. Blant songane som deltok der, var det britiske bidraget «Bigger than Us», som òg var skriven av Lundvik. I utgangspunktet skulle Lundvik sjølv framføre denne låten i Melodifestivalen, men etter sterkt ønske frå SVT bytte han låt.

## Melodifestivalen

«Too Late for Love» vart send inn til Melodifestivalen 2019, og var eit av 28 bidrag som vart plukka ut til å delta i den svenske tevlinga. «Too Late for Love» deltok i den fjerde semifinalen i Sparbanken Lidköping Arena i Lidköping laurdag 23. februar 2019. Der kvalifiserte han seg til finalen i Friends Arena i Stockholm 9. mars 2019. I finalen fekk «Too Late for Love» toppoeng frå alle jurygruppene og vann telefonavrøystinga, og dimed Melodifestivalen samanlagt.

## Eurovision Song Contest
Som vinnar av Melodifestivalen vart «Too Late for Love» det svenske bidraget i Eurovision Song Contest 2019. I januar 2019 vart Sverige trekt ut til å delta i den andre semifinalen av Eurovision Song Contest. Semifinalen vart arrangert i Expo Tel Aviv i Israel torsdag 16. mai, og Sverige hadde startnummer 8. I avrøystinga vart «Too Late for Love» blant dei ti beste i semifinalen, og kvalifiserte dimed seg til finalen laurdag 18. mai. I finalen kom songen på femteplass etter å ha kome på andreplass i juryavrøystinga og niandeplass i telefonavrøystinga. Lundviks andre bidrag i finalen, Storbritannias «Bigger than Us» enda på sisteplass.

## Listeplasseringar

## Kjelder

**Denne artikkelen bygger på «[[:nb:Too Late for Love|Too Late for Love]]» frå ,  den 10. desember 2021.*
Growing Up Is Getting Old

**«Growing Up Is Getting Old»** (norsk 'å veksa opp er å verta gammal') er ein song frå 2021 med den bulgarske songaren og låtskrivaren Victoria. Songen vart utgjeven 26. februar 2021 og var det bulgarske bidraget i Eurovision Song Contest 2021 i Rotterdam i Nederland.

## Om songen
«Growing Up Is Getting Old» er skriven av artisten Victoria saman med Helena Larsson, Maya Nalani, Oliver Björkvall frå låtskrivarselskapet Ligna Group & Ostero Limited. Songen vart fyrst gjeven ut som del av EP-en *A Little Dramatic* 26. februar 2021, og som singel 19. mars same år.

### Eurovision Song Contest
«Growing Up Is Getting Old» var det bulgarske bidraget i Eurovision Song Contest 2021, etter at Victoria vart internt vald av Bulgarias nasjonale televisjon (BNT) til å representere landet i tevlinga. Victoria skulle ha representert Bulgaria i Eurovision Song Contest 2020, men tevlinga vart avlyst på grunn av koronaviruspandemien. I staden vedtok BNT at ho skulle få representere landet i 2021. Songen vart kunngjord som det bulgarske bidraget 10. mars.

Bulgaria deltok i den andre semifinalen av Eurovision Song Contest i Rotterdam Ahoy i Rotterdam i Nederland torsdag 20. mai. Der vart songen nummer tre og kvalifiserte seg til finalen laurdag 22. mai. I finalen var Bulgaria det 17. landet på scena. Til slutt enda songen på ellevteplass med 170 poeng.

## Listeplasseringar

## Kjelder

**Denne artikkelen bygger på «[[:nb:Growing Up Is Getting Old|Growing Up Is Getting Old]]» frå ,  den 11. desember 2021.*
Mara Torti

**Mara Torti**, fødd **Veinović**, () er ein kroatisk tidlegare handballspelar som representerte Jugoslavia. Ho var venstre kantspelar, ein av dei beste kvinnelege handballspelarane i det 20. hundreåret. 

Mara Veinovic vart fødd i Bosnia-Hercegovina og voks opp i Serbia. Ho spelte etter tur handball for Proleter frå Zrenjanin, Lokomotiva frå Zagreb og Dalmanada frå Split.

Mara Torti deltok i fleire verdsmeisterskap for Jugoslavia. I 1965 og 1971 sikra ho og laget seg VM-sølv. Høgdepunktet kom då det vart VM-gull på heimebane i desember 1973, ei turnering der ho vart toppskårar. Torti spelte 130 landskampar for Jugoslavia. Både i 1971 og 1973 vart ho kåra til årets spelar i verda.

## Kjelder

*voxfeminae
----
**Denne artikkelen bygger på «[[:hr:Mara Torti|Mara Torti]]» frå ,  den 10. desember 2021.*
Handball-VM 1973 for kvinner

**Verdsmeisterskapen i handball 1973 for kvinner**, den 5. i rekka, vart avvikla i tida 7. til 15. desember i dåverande Jugoslavia. 12 land deltok i turneringa: Aust-Tyskland, Danmark, Japan, Jugoslavia, Nederland, Noreg, Polen, Romania, Sovjetunionen, Tsjekkoslovakia, Ungarn og Vest-Tyskland.

Frå gruppespelet gjekk dei åtte beste laga til ei todelt hovudrunde. Basert på plasseringa i desse to gruppene møttest laga til plasseringskamp, herunder finale og bronsefinale. I finalen vann vertslandet **Jugoslavia** 16–11 over Romania, etter 7–7 ved pause. Med 19 mål i turneringa vart Mara Torti toppskårar for Jugoslavia, ho vart også kåra til årets spelar i verda. Elles på meisterlaget utmerkte linjespelaren Katica Ileš, rykkromspelaren Jadranka Antić og målvakta Zdenka Ištvanović seg. Sovjetunionen fekk bronse gjennom siger 20–12 mot Ungarn.

**Noregs** mannskap enda på åttandeplassen, etter tap 10–12 mot Danmark. Laget bestod av Liv Fauske, Siri Keul, Tone Kluge, Karen Fladset, Sigrid Halvorsen, Inger Johanne Tveter, Sissel Brenne, Astri Knudsen, Bjørg Andersen, Anne-Mari Krogsrud, Kari Aagaard, Unni Anisdahl, Hjørdis Høsøien, Wenche Wensberg, Grethe Tønnesen, Svanhild Sponberg.

## Kjelder
*todor.66
Handball-VM 1971 for kvinner

**Verdsmeisterskapen i handball 1971 for kvinner**, den 4. i rekka, vart avvikla i tida 11. til 19. desember i Nederland. 9 land deltok i turneringa: Aust-Tyskland, Danmark, Japan, Jugoslavia, Nederland, Noreg, Romania, Ungarn og Vest-Tyskland.

Frå gruppespelet gjekk dei seks beste laga til ei todelt hovudrunde. Basert på plasseringa i desse to gruppene møttest laga til plasseringskamp, herunder finale og bronsefinale. I finalen vann Aust-Tyskland med 11 mot Jugoslavias 8 mål. Kristina Hochmuth vart mestskårande for det austtyske laget med i alt 20 mål i turneringa. Også Waltraud Kretzschmar hadde ei sentral rolle i det austtyske mannskapet. Ungarn sigra 12 – 11 i bronsekampen mot Romania.

Noregs lag enda på sjuandeplassen, etter sigrar over Nederland og Japan. Det norske mannskapet bestod av Eldbjørg Willassen, Siri Øverseth, Liv Fauske, Karen Fladset, Lille Storberg, Astrid Skei, Inger Johanne Tveter, Sigrid Halvorsen, Bjørg Andersen, Sissel Brenne, Berit Moen, Anne Gangsø, Astri Knudsen, Unni Anisdahl, Aud Andresen.

## Kjelder
*todor.66
Grande Armée

**Grande Armée** (fransk for 'Den store hæren') var hæren til Napoléon Bonaparte. Han fekk nemninga *la grande armée* i 1805, då Napoléon samla 200 000 menn for den planglagde invasjonen sin av England. 

Invasjonen blei gjeven opp, men hæren vann store sigrar ved Austerlitz 1805, Jena-Auerstedt 1806 og ved Friedland 1807, då dei austerrikske, prøyssiske og russiske hæra blei så godt som utsletta. Då Frankrike deretter fekk fleire soldatar og sende korps til Spania, byrja ein å møta problem. Austerrike (men ikkje Preussen) erklærte krig att i 1809. På denne tida hadde riket til Napoléon nådd den største utstrekkinga si. *La grande armée* på 300 000 menn lukkast i å overvinna Austerrike nok ein gong, men med halve styrken fast i Spania blei Frankrike militært desimert.

I 1812 bestod hæren av over 667 000 menn, 170 000 hestar, 30 000 vogner og 2 792 stykke artilleri. Midtsommaren 1812 gjekk hæren over grensa til Russland, der han hadde suksessar, men dårleg vêr, helse og forsyningar svekka han så mykje at berre 90 000 menn vende tilbake seks månader seinare. Napoléon klarte likevel i løpet av nokre månader å mobilisera hundretusentals nye soldatar, men den nye  *grande armée* var langt frå like erfaren og stor som den føre, og møtte undergangen sin ved Leipzig i 1813, noko som vart den definitive slutten for *la grande armée* (om han i det heile tatt kan kallast *la grande armée*). Den nye hæren til Napoléon som blei overvunnen ved Waterloo i 1815 blei kalla *armée du nord*, ikkje *la grande armée*.

## Framståande befalhavarar

* Napoleon I
* Joachim Murat
* Louis Alexandre Berthier
* Jean-Baptiste Bernadotte
* Nicolas Jean-de-Dieu Soult
* Jean Lannes
* Louis Nicolas Davout
* Michel Ney
* Jean-Baptiste Bessières
* André Masséna
* Édouard Mortier
* Jacques MacDonald

## Kjelder

**Denne artikkelen bygger på «[[:sv:Grande Armée|Grande Armée]]» frå ,  den 11. desember 2021.*  
 

## Bakgrunnsstoff
Benton County i Minnesota

**Benton County** er eit fylke sentralt i den USA-amerikanske delstaten Minnesota. Flatevidda til fylket er 1070 km² og folketalet 41&nbsp;000. Fylkesadministrasjonen held til i småbyen Foley. 

Fylket vart grunnlagt i 1849. Ved folketeljinga 2000 vart 47,8&nbsp;% av ibuarane registrert som tyskætta, 12,1&nbsp;% av polsk og 8,8 av norsk ætt.

## Kjelder

**Denne artikkelen bygger på «[[:en:Benton County (Minnesota)|Benton County (Minnesota)]]» frå ,  den 11. desember 2021.*

## Bakgrunnsstoff

*
Boston Pops Orchestra

**Boston Pops Orchestra** er eit amerikansk orkester frå Boston i Massachusetts. Det spesialiserer seg på klassisk underhaldningsmusikk og populærmusikk. Dirigenten er Keith Lockhart.

Orkesteret blei grunnlagd i 1885 som ei avdeling av Boston Symphony Orchestra (BSO), og har hovudsakleg musikarar frå dette orkesteret. Orkesteret har ein vårsesong og eit juleprogram i desember. For Pops-konsertar blir setene i Symphony Hall i Boston flytta frå auditorium-stil til bankett- og kafésete. Pops speler også ein årleg konsert  ved Hatch Memorial Shell på esplanaden langs Charles-elva som ei 4. juli-feiring. Framføringa deira av «The Stars and Stripes Forever» er kjend for utfalding av det amerikanske flagget mot slutten av songen. Orkesteret er sterkt identifisert med den langvarige leiaren sin Arthur Fiedler, og har utført ei rekkje innspelingar, turnear og fjernsynsopptredenar.

## Kjelder

**Denne artikkelen bygger på «[[:en:Boston Pops Orchestra|Boston Pops Orchestra]]» frå ,  den 11. desember 2021.*  
 

## Bakgrunnsstoff
*
Den amerikanske sjølvstendedagen

**Den amerikanske sjølvstendedagen** (engelsk [United States] Independence Day) er ein nasjonaldag for USA som blei feira den 4. juli kvart år. Han er ein ein føderal heilagdag Dagen blir feira til minne om då 13 britiske koloniar i Nord-Amerika erklærte sjølvstende frå Storbritannia den 4. juli 1776 då den amerikanske sjølvstendeerklæringa blei ratifisert av den kontinentale kongressen. Dagen blir gjerne feira med fyrverkeri og andre tilstellingar, som grillfestar, konsertar og baseballkampar.

## Feiringssoge

* I 1777 blei det løyst 13 skot, fyrst om morgonen og sidan om kvelden, den 4. juli i Bristol i Rhode Island. Philadelphia hadde den fyrste moderne feiringa: offisiell middag for  kontinentalkongressen, skålar, 13 saluttskot, talar, bøner, musikk, paradar, samling av troppar og fyrverkeri. Fartøy blei dekorerte i raud, kvit og blå bunting.
* I 1778 feira general George Washington dagen med dobbel rasjon for rom for soldatane, og artilleriet skaut salutt. På andre sida av Atlanterhavet hadde ambassadørane John Adams og Benjamin Franklin middag for amerikanarane i Paris i Frankrike.
* 4. juli 1779 fall dagen på ein sundag, og blei feira dagen etter.
* I 1781 blei Massachusetts General Court den fyrste delstatsforsamlinga til å anerkjenna dagen som ei delstatleg høgtid.
* I 1820 blei den fyrste feiringa i Eastport i Maine halden. Dette blei den største feiringa i delstaten.
* I 1870 gjorde kongressen i USA dagen til ein ubetalt heilagdag for føderalt tilsette.
* I 1938 gjorde kongressen dagen til ein betalt føderal heilagdag.

## Unike og historiske feiringar

* Sidan 1912 har Rebild Society, ein dansk-amerikansk venskapsorganisasjon, feira ein 4. juli-helgefest som fungerer som velkomstfest for dansk-amerikanarar i Rebild kommune i Danmark.
* Dei kjende fyrverkeria frå Macy's, som ein pleier senda opp over East River i New York, er blitt sende på TV over heile USA sidan 1976 av NBC. I 2009 blei fyrverkeria sende opp over Hudsonelva for fyrste gangen sidan år 2000, for å markera 400-årsjubileet for  at Henry Hudson utforska elva.
* Boston Pops Orchestra har halde eit musikk- og fyrverkerishow ved Charles River Esplanade kalla Boston Pops Fireworks Spectacular årleg sidan 1973. Dette brukar ein å senda på TV over heile USA, frå 1987 til 2002 av A&E Network, og frå 2003 av CBS.

## Kjelder

**Denne artikkelen bygger på «[[:sv:USA:s självständighetsdag|USA:s självständighetsdag]]» frå ,  den 11. desember 2021.*  
 

## Bakgrunnsstoff

* U.S. Independence Day a Civic and Social Event USA:s utrikesdepartement, 22 juni 2010
* The Meaning of July Fourth for the Negro av Frederick Douglass
* Fourth of July Orations Collection på Division of Special Collections, Archives, and Rare Books, Ellis Library, University of Missouri
Maps av Lesley Roy

**«Maps»** (norsk 'kart') er ein song frå 2021 som vert framført av den irske songaren Lesley Roy. Songen vart vald av den irske kringkastaren RTÉ til å representere Irland i Eurovision Song Contest 2021 i Rotterdam i Nederland. Låten vart sloppen 26. februar 2021.

## Bakgrunn
Den irske låtskrivaren Lesley Roy vart vald av kringkastaren RTÉ til representere Irland i  Eurovision Song Contest 2020 med songen «Story of My Life», men tevlinga vart avlyst på grunn av koronaviruspandemien. RTÉ vedtok at Lesley Roy i staden skulle delta i Eurovision Song Contest i 2021.

«Maps» vart skriven og produsert hausten 2020 av Lesley Roy saman med Philip Strand og Eurovision-produsenten Lukas Hällgren, som skreiv det sveitsiske  bidraget i 2019, «She Got Me». Den Stockholm-baserte låtskrivaren Emelie Eriksson var òg med på å skrive «Maps».

Irland deltok i den fyrste semifinalen i Rotterdam Ahoy i Nederland tysdag 18. mai, men enda på 16. og siste plass i semifinalen med 20 poeng. Dimed kvalifiserte ikkje songen seg til finalen laurdag 22. mai 2021. Dette var Irlands andre sisteplass på rad i ein semifinale.

## Listeplasseringar

## Referansar

**Denne artikkelen bygger på «[[:nb:Maps|Maps]]» frå ,  den 11. desember 2021.*
Story of My Life av Lesley Roy

**«Story of My Life»** er ein song frå 2020 som vert framført av den irske songaren Lesley Roy. Songen vart vald av den irske kringkastaren RTÉ til å representere Irland i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020. Songen vart gjeven ut 5. mars 2020.

## Bakgrunn
«Story of My Life» er skriven av den irske låtskrivaren Lesley Roy, saman med hennar favoritt-låtskrivarar i Nashville: Robert Marvin, Catt Gravitt og Tom Shapiro. «Vi ynskte noko 'uptempo' og triumferande som handlar om å overvinne vanskar i livet og å kome seg opp att seg», sa Lesley Roy då låten vart offentleggjort.

Roy sjølv seier at ho vart «besett» av låten og skjønte aldri kva ho ville gjera med den: «Så det var ein kombinasjon av eit ynske om å dele denne songen som òg passar tida med der vi er i samfunnet akkurat no», sa ho i eit intervju i mars 2020.

Hausten 2019 gjekk den irske kringkastaren RTÉ ut og inviterte irske låtskrivarar og artistar til å sende inn bidrag til vurdering for Eurovision Song Contest 2020. Lesley Roy sende inn songen, og den vart til slutt vald som det irske bidraget til Eurovision Song Contest 2020. Songen vart offentleggjord 5. mars 2020 og ein musikkvideo til songen vart lansert same dag, regissert av Kate Dolan.

I januar 2020 vart Irland trekt til å delta i den fyrste semifinalen av Eurovision Song Contest. Semifinalen skulle ha vore arrangert i Rotterdam Ahoy i Nederland torsdag 14. mai. På grunn av koronavirusutbrotet i Europa vinteren 2020 såg EBU seg nøydd til å avlyse Eurovision Song Contest for å hindra spreiing av koronaviruset SARS-CoV-2 og den medfølgjande sjukdomen covid-19.

## Kjelder

**Denne artikkelen bygger på «[[:nb:Story of My Life|Story of My Life]]» frå ,  den 11. desember 2021.*
Morrison County

**Morrison County** er eit fylke sentralt i den USA-amerikanske delstaten Minnesota. Fylket dekker eit flatemål på 2&nbsp;990 km². I kring 34&nbsp;000 menneske bur i Morrison. Fylkesadministrasjonen held til i byen Little Falls.

Fylket vart grunnlagt i 1856.  Ved folketeljinga 2000 vart 45,4&nbsp;% av ibuarane registrert som tyskætta, 18,8&nbsp;% av polsk, 7,3&nbsp;% av norsk og 5,7&nbsp;% av svensk ætt.

## Kjelder

**Denne artikkelen bygger på «[[:en:Morrison County, Minnesota|Morrison County, Minnesota)]]» frå ,  den 11. desember 2021.*
You av Vasil Garvanliev

**«You»** (norsk 'du') er ein popsong frå 2020 som vert framført av den makedonske songaren Vasil Garvanliev. Songen skulle ha vore det makedonske bidraget i Eurovision Song Contest 2020 i Rotterdam i Nederland, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020. Tittelen vart offentleggjord 14. februar, medan songen vart gjeven ut 8. mars same år.

## Bakgrunn
«You» vart internt vald ut av Makedonsk radio og televisjon (MRT) som det makedonske bidraget til Eurovision Song Contest 2020. Låten vart komponert av den makedonsk-fødde låtskrivaren og produsenten Nevena Neskoska, busett i Chicago. Ho hadde òg skrive songteksta saman med Kalina Neskoska og Alice Schroeder.

Songen vart framført av Vasil Garvanliev, som i januar 2020 vart internt vald av MRT til å representere landet i Eurovision Song Contest. I januar 2020 vart Nord-Makedonia trekt til å delta i den fyrste semifinalen av Eurovision Song Contest. Semifinalen skulle ha vore arrangert i Rotterdam Ahoy i Rotterdam i Nederland tysdag 12. mai. På grunn av koronavirusutbrotet i Europa vinteren 2020 såg EBU seg nøydd til å avlyse Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen COVID-19.

## Referansar

**Denne artikkelen bygger på «[[:nb:You (Vasil Garvanliev-sang)|You (Vasil Garvanliev-sang)]]» frå ,  den 12. desember 2021.*